Halla Signý Kristjánsdóttir , þingmaður Framsóknarflokksins í Norðvesturkjördæmi og fulltrúi í atvinnuveganefnd Alþingis . Umfangsmiklar breytingar gerðar á tollafrumvarpinu Halla Signý Kristjánsdóttir , þingmaður Framsóknarflokksins í Norðvesturkjördæmi og fulltrúi í atvinnuveganefnd Alþingis , segir í pistli á Facebook að fyrir atvinnuveganefnd hafi legið frumvarp sjávar - og landbúnaðarráðherra um breytingu á búvöru - og tollalögum . Umfangsmiklar breytingar voru gerðar á frumvarpinu áður en það varð að lögum . Í frumvarpinu voru gerðar umfangsmiklar breytingar og horfið frá núverandi fyrirkomulagi við úthlutun tollkvóta og verði þá horft til svokallaðra hollenskra útboða . Lagt var til að ráðgjafarnefnd um inn - og útflutning landbúnaðarvara yrði lög niður samhliða þeim breytingum sem verða á úthlutun tólkvóta . Þetta byggist á niðurstöðu starfshóps sem ráðherra skipaði um endurskoðun á núverandi fyrirkomulagi . Lagt til að binda magntölur í lög Auk þess var lagt upp með að binda í lögin auka tollkvóta á svínasíðum um 400 tonn árlega og binda úthlutunartímabil tollkvóta fyrir árstíðarbundnar vörur fast árlega . Með því yrði tollverndin bundin í tímabil og verða því sumar vörur allt árið á opnum tollum en aðrar og þá , til að mynda nokkrar tegundir eins og kartöflur og gulrófur , fengju aðeins fulla tollvernd hluta út ári . Bændur lögðust gegn þessum tillögum . „ Ég var skipuð framsögumaður málsins . Þingflokkur Framsóknarflokksins lagði miklar áherslur á að breytingar yrðu gerðar á frumvarpinu og hlustað yrði á þær óánægðuraddir sem risu upp í kjölfar flutningi málsins . Hef ég lagt mig fram að vinna að þeim breytingum , með góðri hjálp frá Þórarni Inga Péturssyni og náð því sem við getum verið sátt við að fylgja eftir en auðvitað er mörgum spurningum enn ósvarað . “ Gengið að öllum kröfum garðyrkjunnar Í færslu Höllu Signýjar segir að frumvarpið hafi tekið ýmsum breytingum . Þar má nefna að tillaga um aukinn magntoll á um 400 tonnum á svínasíðum er tekinn út og við breytingarnar fá kartöflur og gulrófur fulla tollvernd allt árið og sett var inn tollvernd á til dæmis spergilkáli , hvítkáli , blómkáli og steinselju . Í breytingum var gengið að öllum kröfum garðyrkjubænda varðandi tollverndartímabil og jafnvel aukið við þau auk þess sem ákveðið var að endurskoða tímabilin og magntölur . Samkvæmt frumvarpinu skal ráðherra á tveggja ára fresti endurmeta þær vörur og tímabil sem tollverndin á við og við endurmatið skal meðal annars litið til þróunar á innlendri framleiðslu og innanlandsneyslu . Í pistli Höllu Signýjar segir að í frumvarpinu séu gerðar umfangsmiklar breytingar og horfið frá núverandi fyrirkomulagi við úthlutun tollkvóta . Nefndin leggur áherslu á mikilvægi þess að fylgst verði náið með áhrifum breytinganna á tollvernd sem ætlað er að vernda innlenda framleiðslu og jafna aðstöðumun innlendra framleiðenda gagnvart erlendum framleiðendum . Nefndin leggur því til að ráðherra skipi starfshóp sem falið verið að fylgjast með þróun tollverndar vegna framangreindra breytinga . Starfshópurinn skili af sér skýrslu í ársbyrjun 2022 . Nefndin beinir því til sjávarútvegs - og landbúnaðarráðherra að koma á fót samráðsvettvangi stjórnvalda og fulltrúum innflytjenda , framleiðenda , verslunar og neytenda í því skyni að unnt verði að bregðast fyrr við til dæmis ef útlit er á að skortur verði á tilteknum vörum .